CELEX: 32012D0709
Language: lv
Date: 2012-11-13 00:00:00
Title: 2012/709/Euratom: Padomes Lēmums ( 2012. gada 13. novembris ) par to, lai pieņemtu augstplūsmas kodolreaktora ( HFR ) 2012.–2015. gada papildu pētniecības programmu, kas Eiropas Atomenerģijas kopienas vajadzībām jāīsteno Kopīgajam pētniecības centram

20.11.2012   
            
            
               LV
            
            
               Eiropas Savienības Oficiālais Vēstnesis
            
            
               L 321/59
            
         PADOMES LĒMUMS
   (2012. gada 13. novembris)
   par to, lai pieņemtu augstplūsmas kodolreaktora (HFR) 2012.–2015. gada papildu pētniecības programmu, kas Eiropas Atomenerģijas kopienas vajadzībām jāīsteno Kopīgajam pētniecības centram
   (2012/709/Euratom)
   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu un jo īpaši tā 7. pantu,
   ņemot vērā Eiropas Komisijas priekšlikumu,
   apspriežoties ar Zinātnes un tehnikas komiteju (1),
   tā kā:
   
               (1)
            
            
               Saistībā ar Eiropas Pētniecības telpu augstplūsmas kodolreaktors (turpmāk – “HFR”) Petenā ir bijis un kādu laiku paliks svarīgs līdzeklis, kas Kopienai ir pieejams, lai veicinātu pētījumus materiālzinātņu un materiālu testēšanas jomā, kodolmedicīnas vajadzībām, kā arī reaktora drošuma pētījumus kodolenerģijas jomā.
            
         
               (2)
            
            
               
                  HFR ekspluatācija ir atbalstīta, izmantojot virkni papildu pētniecības programmu, no kurām pēdējā, kas pieņemta ar Padomes Lēmumu 2009/410/Euratom (2009. gada 25. maijs) par papildu pētniecības programmas pieņemšanu, kas jāīsteno Eiropas Atomenerģijas kopienas Kopīgajam pētniecības centram (2), beidza darbību 2011. gada 31. decembrī. Lai nodrošinātu papildu pētniecības programmu darbības nepārtrauktību un HFR 2012.–2015. gada papildu pētniecības programmas sekmīgu darbību, šis lēmums būtu jāpiemēro no 2012. gada 1. janvāra.
            
         
               (3)
            
            
               Izmantojot minēto papildu pētniecības programmu, HFR ekspluatācija būtu jāturpina līdz 2015. gada beigām, ņemot vērā, ka tas joprojām ir vajadzīgs Kopienai kā neaizvietojama infrastruktūra, lai veiktu pētījumus kodolreaktoru drošuma uzlabošanas jomā, veselības aizsardzības jomā, tostarp, lai izstrādātu medicīnas izotopus medicīniskās pētniecības vajadzībām, kodolsintēzes jomā, lai īstenotu fundamentālos pētījumus un apmācību, kā arī atkritumu apsaimniekošanas jomā, tostarp nodrošinot iespēju pētīt kodoldegvielu drošuma īpašības Eiropu interesējošajās reaktoru sistēmās.
            
         
               (4)
            
            
               Tā kā Nīderlande, Francija un Beļģija ir īpaši ieinteresētas turpināt HFR ekspluatāciju, tām, kā tās pašas norādījušas, būtu jāfinansē minētā programma, veicot iemaksas Eiropas Savienības vispārējā budžetā piešķirto ieņēmumu veidā,
            
         IR PIEŅĒMUSI ŠO LĒMUMU.
   1. pants
   Papildu pētniecības programma par HFR ekspluatāciju (turpmāk – “programma”), kuras mērķi ir izklāstīti I pielikumā, ir pieņemta uz četriem gadiem, sākot no 2012. gada 1. janvāra.
   2. pants
   Programmas īstenošanas izmaksas, kuras aplēstas EUR 31 400 000 apjomā, pilnībā sedz no Nīderlandes, Francijas un Beļģijas veiktajām iemaksām. Minētās summas sadalījums ir norādīts II pielikumā. Minētās iemaksas uzskata par piešķirtiem ieņēmumiem saskaņā ar Padomes Regulas (EK, Euratom) Nr. 1605/2002 (3) 18. panta 2. punktu.
   3. pants
   1.   Komisija ir atbildīga par minētās programmas pārvaldību. Šajā nolūkā tā izmanto Kopīgā pētniecības centra pakalpojumus.
   2.   Kopīgā pētniecības centra valdi pastāvīgi informē par programmas īstenošanu.
   4. pants
   Komisija Eiropas Parlamentam un Padomei sniedz vidusposma ziņojumu un galaziņojumu par šā lēmuma īstenošanu.
   5. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2012. gada 1. janvāra.
   6. pants
   Šis lēmums ir adresēts dalībvalstīm.
   
      Briselē, 2012. gada 13. novembrī
      
         
            Padomes vārdā –
         
            priekšsēdētājs
         
         V. SHIARLY
      
   
   
      (1)  ZTK 2012. gada 17. februāra sanāksmes protokols.
   
      (2)  OV L 132, 29.5.2009., 13. lpp.
   
      (3)  OV L 248, 16.9.2002., 1. lpp.
   
      I PIELIKUMS
      
         ZINĀTNISKIE UN TEHNISKIE MĒRĶI
      
      Programmas galvenie mērķi ir šādi:
      
                  1.
               
               
                  Nodrošināt augstplūsmas reaktora (HFR) drošu un stabilu ekspluatāciju, lai garantētu neitronu plūsmas pieejamību eksperimentālām vajadzībām.
               
            
                  2.
               
               
                  Nodrošināt, ka pētniecības institūti var efektīvi izmantot HFR plašā disciplīnu diapazonā, proti, šādās disciplīnās: kodolreaktoru drošības uzlabošana, veselības aizsardzība (tostarp medicīnas izotopu izstrādāšana), kodolsintēze, fundamentālie pētījumi un apmācība, kā arī atkritumu apsaimniekošana, tostarp iespēja pētīt Eiropu interesējošo reaktoru sistēmu kodoldegvielu drošuma jautājumus.
               
            
   
      II PIELIKUMS
      
         IEMAKSU SADALĪJUMS
      
      Iemaksas programmas īstenošanai veic Nīderlande, Francija un Beļģija.
      Iemaksu sadalījums ir šāds:
      
                   
               
               
                  Nīderlande: EUR 29 000 000,
               
            
                   
               
               
                  Francija: EUR 1 200 000,
               
            
                   
               
               
                  Beļģija: EUR 1 200 000.
               
            
                   
               
               
                  Kopā: EUR 31 400 000.
               
            Minētās iemaksas veic Eiropas Savienības vispārējā budžetā, un tās piešķir minētajai programmai.
      Minētās iemaksas ir stingri noteiktas un nav pārskatāmas attiecībā uz izmaiņām, kas saistītas ar darbības, tehniskās apkopes un ekspluatācijas pārtraukšanas izmaksām.